ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660019878
ขอให้พิจารณาจัดสรรเจ้าหน้าที่ลงพื้นที่ในการทำหมันแมว และสุนัข บริเวณชุมนุมมหาดไทย 5 ถนนมหาวิทยาลัยรามคำแหง 2 (ตามที่ผู้ร้องแจ้ง) แขวงดอกไม้ เขตประเวศ กรุงเทพมหานคร จุดสังเกตชุมนุมมหาดไทย 5 ห่างจากมหาวิทยาลัยฯ และตลาดราม 2 ประมาณ 1.5 กิโลเมตร เนื่องจากผู้ร้องอาศัยภายในชุมชนฯ แจ้งว่ามีบุคคลนำสุนัข แมว มาทิ้งบริเวณชุมชนฯ จำนวนมาก โดยรวมทั้งหมดมีสุนัข ประมาณ 30-40 ตัว แมวประมาณ 10 กว่าตัว ซึ่งมีประชาชนบางรายสงสารนำสัตว์ไปเลี้ยง จึงประสงค์ขอให้มีการพิจารณาจัดสรรเจ้าหน้าที่ลงพื้นที่ในการทำหมันแมว และสุนัข เพื่อลดปริมาณสัตว์ขยายพันธุ์เพิ่มมากขึ้น ประกอบกับแจ้งว่าการทำหมันสัตว์ต้องเสียค่าใช้จ่าย  ต้องจองคิว ทำให้ไม่สะดวกในการนำสุนัข แมว ไปทำหมันฯ  โดยหากมีการลงพื้นที่ทำหมันฯ ขอให้มีการประชาสัมพันธ์แจ้งให้ประชาชนในพื้นที่ทราบล่วงหน้า เพื่อเตรียมพร้อมในการพาสุนัข แมว ไปทำหมันกับเจ้าหน้าที่ได้อย่างทั่วถึง (ผู้ร้องยินดีเปิดเผยชื่อ นามสกุล หมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata